वाद विवाद के बीच पारित हुए सभी प्रस्ताव
पालिका से दलाल संस्कृति खत्म करो : डोटासरा
विधायकगोविंद सिंह डोटासरा ने सोमवार को पालिका की साधारण सभा में कर्मचारियों एवं अधिकारियों को जमकर डांट पिलाई। उन्होंने कहा कि नगरपालिका की अलमारियों की चाबियां दलालों के पास रहती है। उन्होंने चेतावनी देते हुए कहा कि पालिका को दलालों से मुक्त कर दो नहीं तो हम सरकार को लिखेंगे।
निर्माण स्वीकृति की फाइलें गुम होने, पट्टे जारी करने में आनाकानी, छोटी-छोटी औपचारिकता एवं आपत्तियों की वजह से पत्रावलियां लटकाए रखने की शिकायत को गंभीरता से लेते हुए विधायक ने ईओ से कहा कि पालिका में अनाधिकृत लोग कर्मचारियों की सीट पर आकर बैठ जाते हैं। आप काम लटकाते हो और उसी काम को दलाल पैसे लेकर पट्टा दिला देते हैं। आप दलाल संस्कृति खत्म करो।
इसलिएउखड़े विधायक
विभिन्नपार्षदों ने कर्मचारियों पर निर्माण स्वीकृति, स्टेट ग्रांट अन्य पट्टों की फाइलें जान बूझकर दबाकर रखने, दलालों के माध्यम से आने वाले लोगों को पहले पट्टे जारी करने तथा निर्माण स्वीकृति की फाइलें गुम हो जाने की शिकायत की। ये सब सुनकर विधायक डोटासरा उखड़ गए। बैठक में पालिकाध्यक्ष चांदनी शर्मा, उपाध्यक्ष शाकिर सोलंकी, ईओ शिव भगवान बिजली निगम के एईएन विनोद कुमार भी उपस्थित रहे। बैठक में स्वच्छ भारत मिशन, बिजली निगम को 33केवी लाइनों के लिए एनओसी जारी करने, घंटाघर के सौंदर्यीकरण आदि के प्रस्ताव पारित किए गए।
बैठक के दौरान कई प्रस्ताव पारित
खंडेला | नगरपालिकाकी साधारण सभा की बैठक नगरपालिका अध्यक्ष पवन कुमार गोयल की अध्यक्षता में सोमवार को हुई। बैठक में पुराना थाना भवन के पास मूत्रालय बनाने, पालिका के पास सिवायचक जमीनों के संबंध में एवं स्टेट ग्रांट के पट्टों पर विचार-विमर्श कर निर्णय लिया गया कि नियमानुसार पट्टे जारी किए जाएं। कार्यालय परिसर में गैरेज एवं कमरे बनाने पर विचार-विमर्श के बाद निर्माण करने का प्रस्ताव लिया गया। बैठक के दौरान कांवट रोड पर चुंगी नाके पर दुकान बनाने का निर्णय लिया गया। उदयपुरवाटी रोड पर स्थित नाले पर साफ-सफाई के बाद फेरोकवर लगाने का भी निर्णय सर्वसम्मति से लिया गया।
अतिक्रमण के मुद्दे पर हुआ बैठक में हंगामा
रींगस | नगरपालिका की बैठक में सोमवार को अतिक्रमण का मामला एजेंडे में शामिल नहीं करने पर माहौल गरमा गया। पालिका उपाध्यक्ष बाबूलाल कुमावत ने कहा कि क्षेत्र में बिना अनुमति के निर्माण हो रहे हैं, कई जगह अतिक्रमण हो रहे हैं। इस पर पालिकाध्यक्ष कैलाशचंद्र पारीक ने कहा कि यह एजेंडे में शामिल नहीं है। विपक्ष के पार्षद हरिशंकर निठारवाल पीटीआई ने कहा कि पार्षदों की सहमति के आधार पर एजेंडे बनने चाहिए। जब तक अतिक्रमण का एजेंडा शामिल नहीं होगा, तब तक कार्यवाही नहीं होगी। इसके बाद अन्य पार्षद भी खड़े होकर हंगामा करने लग गए। पालिकाध्यक्ष ने कहा कि अतिक्रमण मामले को एजेंडे में शामिल कर लिया गया है।
कार्रवाई नहीं करने का आरोप
पार्षदकंचन सैनी, संजीव भानूका, संपत चेजारा, अशोक पुजारी, राकेश सैनी, सद्दाम हुसेन आदिल आदि ने जमादारों, बिजली ठेकेदार पालिका कर्मचारियों पर पार्षदों द्वारा दर्ज करवाई गई शिकायतों पर कार्रवाई नहीं करने के आरोप भी लगाए। पार्षद दिनेश सोनी ने पिछली बैठक में पार्षदों एवं आमजन की शिकायत दर्ज करने के लिए पालिका में रजिस्टर रखने के निर्णय का हवाला देते हुए बताया कि आज तक पालिका में ऐसा कोई रजिस्टर नहीं रखा गया हैं। इस पर विधायक ने तुरंत ही रजिस्टर रखने के आदेश दिए।
स्टेटग्रांट, नामांतरण पत्रावलियों एवं निर्माण स्वीकृति पर चर्चा के दौरान नेता प्रतिपक्ष संपत चेजारा ने कहा कि दलालों के माध्यम से आने वालों लोगों का काम तो आसानी से हो जाता है, अन्य लोग भटकते रहते हैं। अधिकांश पार्षदों ने सभी औपचारिकताएं पूरी होने के बावजूद स्टेटग्रांट अन्य आवासीय पट्टे, नामांतरण पत्रावलियों एवं निर्माण स्वीकृति की फाइलें कर्मचारियों द्वारा जानबूझकर रोकने का आरोप लगाया। जब संबंधित बाबू, ईओ एवं जेईएन सहित अन्य कर्मचारी संतोषजनक जवाब नहीं दे पाए तो विधायक बिफर पड़े। वार्ड पांच के प्रहलादराय दर्जी की एक साल पुरानी निर्माण स्वीकृति की फाइल गुम होने की जानकारी देने पर उन्होंने कहा कि पालिका की अलमारियों की चाबी दलालों के पास रहती है तो फाइल तो गुम होगी ही। फाइल गुम होने के मामले में विधायक ने संबंधित बाबू ओमप्रकाश को नोटिस एवं उनके खिलाफ कार्रवाई के लिए सरकार को भेजने का प्रस्ताव सदन में रखा। इस पर सभी पार्षदों ने पहली दफा चेतावनी देकर छोड़ने की अपील की। हालांकि बाद में वह फाइल मिल गई।
लक्ष्मणगढ. बैठक में पालिकाकर्मियों से जवाब तलब करते विधायक मौजूद पालिकाध्यक्ष चांदनी शर्मा तथा अन्य पार्षद।
भूमाफिया पर नहीं हो रही कोई कार्रवाई | कांग्रेसकी ज्योति कटारिया, इमराना नजमी ने कहा कि पालिका प्रशासन भूमाफियाओं के खिलाफ कोई कार्रवाई नहीं कर रहा है। शीशपाल जाट ने कहा कि इस बात की जांच हो कि किसने संपत्ति दबा रखी है। सारी जमीन को भूमाफिया बेच कर खा गए। पार्षद अल्ताफ कुरैशी, अबू बकर ने आवारा पशुओं की समस्या से कस्बेवासियों को निजात दिलाने की मांग की। ईओ ने कहा कि कस्बे में नंदीग्राम बनाने के लिए प्रस्ताव कलेक्टर के पास भेजा हुआ है। कांग्रेस के सुरेश ने नपा कर्मियों द्वारा नवलगढ़ पुलिया के पास कचरा और गंदगी डालने पर कड़ा ऐतराज जताया।
फतेहपुर. नगर पालिका की बैठक में भाग लेते पार्षद।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva